ΓΡΑΠΤΗ ΕΡΩΤΗΣΗ E-1614/02

υποβολή: Chris Davies (ELDR) προς την Επιτροπή

(5 Ιουνίου 2002)

Θέμα: Οχήματα προς απόσυρση Οδηγία 2000/53/EC

1. Σε ποιεςποχρεώσεις έπρεπε να είχαν συμμορφωθεί πριν τα τέλη Απριλίου 2002 τα κράτη μέλη σύμφωνα με την Οδηγία 2000/53/ΕΚ(1) σχετικά με τα οχήματα προς απόσυρση·

2. Ποια κράτη μέλη δεν πληροφόρησαν την Επιτροπή έως τα τέλη Απριλίου 2002 ότι είχαν μεταφέρει στην εθνική τους νομοθεσία τις διατάξεις της οδηγίας σχετικά με τα οχήματα προς απόσυρση και ποια δεν είχαν ακόμα δηλώσει ότι είχαν συμμορφωθεί προς τους όρους της οδηγίας·

3. Τι μέτρα έχει λάβει τώρα η Επιτροπή προκειμένου να εξασφαλίσει ότι τα κράτη μέλη συμμορφώνονται με τους όρους της οδηγίας·

4. Εν όψει αυτής της εμπειρίας, η Επιτροπή σκοπεύει να παρουσιάσει προτάσεις για μεταρρύθμιση της νομοθετικής διαδικασίας και/ή των εκτελεστικών διαδικασιών·

(1) ΕΕ L 269 της 21.10.2000, σελ. 34.

Απάντηση της κας Wallstrm εξ ονόματος της Επιτροπής

(18 Ιουλίου 2002)

1. Οι βασικοί στόχοι της οδηγίας 2000/53/ΕΚ(1) για τα οχήματα στο τέλος του κύκλου ζωής τους είναι να μειωθεί η ποσότητα των προς τελική διάθεση αποβλήτων και να ελαχιστοποιηθούν οι αρνητικές επιπτώσεις των οχημάτων αυτών στο περιβάλλον. Για το σκοπό αυτό καθορίζειποχρεώσεις για τα κράτη μέλη προκειμένου να επιτύχουν τους ανωτέρω στόχους.

Το αργότερο μέχρι τον Απρίλιο 2002 τα κράτη μέλη οφείλουν:

- να θεσπίσουν εθνικά μέτρα που να ορίζουν ότι οι κατασκευαστές οχημάτων,λικών και εξοπλισμού πρέπει (i) να περιορίζουν τη χρήση επικίνδυνων ουσιών· (ii) να σχεδιάζουν και να παράγουν οχήματα κατά τρόπο ώστε να διευκολύνεται η διάλυση, η επαναχρησιμοποίηση, η ανάκτηση και η ανακύκλώσή τους· (iii) να αυξήσουν τη χρήση ανακυκλωμένωνλικών·

- να δημιουργήσουν συστήματα για τη συλλογή των οχημάτων στο τέλος του κύκλου ζωής τους και των αποβλήτων που συνίστανται σε μεταχειρισμένα εξαρτήματα και να εξασφαλίσουν την επαρκή διάθεση εγκαταστάσεων συλλογής στην επικράτειά τους·

- να διασφαλίσουν ότι όλα τα οχήματα μεταφέρονται σε εξουσιοδοτημένες εγκαταστάσεις επεξεργασίας·

- να δημιουργήσουν σύστημα αποταξινόμησης μετά τηνποβολή πιστοποιητικού καταστροφής(2), το οποίο θα πρέπει να αναγνωρίζεται αμοιβαία από τις αρμόδιες αρχές εφόσον τηρούνται οι διατάξεις της απόφασης 2002/151/ΕΚ(3) της Επιτροπής·

- να εξασφαλίζουν ότι η αποθήκευση και η επεξεργασία των οχημάτων στο τέλος του κύκλου ζωής τουςπόκεινται σε αυστηρό έλεγχο, σύμφωνα με τις απαιτήσεις της οδηγίας 75/442/EEC(4) και του παραρτήματος Ι της οδηγίας. Οι εγκαταστάσεις ή επιχειρήσεις που εκτελούν εργασίες επεξεργασίας οφείλουν να λαμβάνουν σχετική άδεια ή να καταγράφονται από τις αρμόδιες αρχές, εκτός εάν προβλέπεται σχετική παρέκκλιση·

- να ενθαρρύνουν τηνιοθέτηση πιστοποιημένων συστημάτων περιβαλλοντικής διαχείρισης·

- να ενθαρρύνουν την επαναχρησιμοποίηση και ανάκτηση των κατασκευαστικών στοιχείων, αποδίδοντας προτεραιότητα στην ανακύκλωση·

- ναποχρεώνουν τους κατασκευαστές οχημάτων να χρησιμοποιούν πρότυπα κωδικοποίησης για ταλικά και να παρέχουν πληροφορίες αποσυναρμολόγησης οι οποίες να επιτρέπουν ιδίως τον προσδιορισμό των κατασκευαστικών στοιχείων καιλικών που είναι κατάλληλα για επαναχρησιμοποίηση και ανάκτηση κατά την αποσυναρμολόγηση.

Η οδηγία προβλέπει και άλλεςποχρεώσεις οι οποίες θα πρέπει να εφαρμόζονται μετά τον Απρίλιο του 2002. Τα κράτη μέλη, επί παραδείγματι, οφείλουν να εξασφαλίζουν την επίτευξη των ελάχιστων στόχων επαναχρησιμοποίησης, ανάκτησης και ανακύκλωσης που καθορίζεται στην οδηγία το αργότερο μέχρι την 1η Ιανουαρίου 2006.

2. Δυνάμει του άρθρου 10 της οδηγίας, τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία έως τις 21 Απριλίου 2002 και πληροφορούν αμέσως την Επιτροπή σχετικά. Μέχρι τα τέλη Απριλίου 2002 κανένα κράτος μέλος δεν είχε ανακοινώσει στην Επιτροπή τα ληφθέντα μέτρα για τη μεταφορά της οδηγίας στο εθνικό δίκαιο.

3. Σε περίπτωση που τα κράτη μέλη δεν κοινοποιούν, εντός των καθορισθέντων για τη μεταφορά χρονικών περιθωρίων τις νομοθετικές, κανονιστικές και διοικητικές διατάξεις που έχουν θέσει σε ισχύ για τη συμμόρφωση με τις οδηγίες, η Επιτροπή κινεί διαδικασίες επί παραβάσει κατά των αντίστοιχων κρατών μελών με βάση το άρθρο 225 της συνθήκης ΕΚ. Η ίδια διαδικασία ακολουθείται και στην περίπτωση που τα μέτρα που έχουν θεσπίσει τα κράτη μέλη δεν είναι σύμφωνα με τις διατάξεις των σχετικών οδηγιών καθώς και στην περίπτωση που τα κράτη μέλη δεν εφαρμόζουν ορθά τις διατάξεις των αντίστοιχων οδηγιών στην πράξη. Η Επιτροπή απηύθυνε προειδοποιητικές επιστολές για μη κοινοποίηση των σχετικών διατάξεων σε όλα τα κράτη μέλη.

4. Η Επιτροπή δεν σκοπεύει να προτείνει μεταρρύθμιση της νομοθετικής διαδικασίας ή των εκτελεστικών διαδικασιών.

(1) Οδηγία 2000/53/ΕΚ του Ευρωπαϊκού Κοινοβουλίου και του Συμβουλίου της 18ης Σεπτεμβρίου 2000 για τα οχήματα στο τέλος του κύκλου ζωής τους.

(2) Τα κράτη μέλη που δεν έχουν καθιερώσει σύστημα αποταξινόμησης μέχρι τις 21 Απριλίου 2002, οφείλουν να δημιουργήσουν ένα σύστημα σύμφωνα με το οποίο διαβιβάζεται στην οικεία αρμόδια αρχή πιστοποιητικό καταστροφής και η Επιτροπή ενημερώνεται σχετικά.

(3) Απόφαση 2002/151/ΕΚ της Επιτροπής της 19ης Φεβρουαρίου 2002 σχετικά με τις ελάχιστες απαιτήσεις για το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για το οχήματα στο τέλους του κύκλου της ζωής τους, ΕΕ L 50 της 21.2.2002.

(4) Οδηγία 75/442/ΕΟΚ της 15ης Ιουλίου 1975 περί των στερεών αποβλήτων, ΕΕ L 194 της 25.7.1975.